**SALFÖLD KÖZSÉG POLGÁRMESTERE**

8256 SALFÖLD, KOSSUTH U. 27.

**E L Ő T E R J E S Z T É S**

Salföld Község Önkormányzata Képviselő-testületének

2015. szeptember 22. napján tartandó ülésére

|  |  |
| --- | --- |
| **Előterjesztést készítette:** Polgár Zsolt  ügyintéző | A határozati javaslatot törvényességi  szempontból megvizsgáltam |
| **Tárgy:** Salföld Község Önkormányzata résztulajdonában lévő ingatlan eladásával kapcsolatos döntések meghozatala |  |
|  | **dr. Szabó Tímea**  jegyző |

**TISZTELT KÉPVISELŐ-TESTÜLET!**

Tájékoztatom a Tisztelt Képviselő-testületet, hogy Dr. Goda József ügyvéd (8300 Tapolca, Kossuth L. u. 2.) megbízója által vételi szándékát jelentette be Salföld Község Önkormányzata résztulajdonában levő 36. hrsz-ú ingatlannal kapcsolatban.

A fenti ingatlan Salföld Község Önkormányzatának Kataszter-Eszköz nyilvántartása alapján üzleti vagyon, így forgalomképes.

Salföld Község Önkormányzat Képviselő-testületének az önkormányzat vagyonáról, és a vagyongazdálkodás szabályairól szóló 13/2007. (XI.5) rendelete (a továbbiakban: R) alapján 10. §- alapján a képviselő-testület hatáskörébe tartozik az ingatlan vásárlása, cseréje, értékesítésre történő kijelölése.

Az önkormányzati vagyon értékének meghatározása az R. 6. §-a alapján a vagyon értékének megállapítására általában a nyilvántartási érték az irányadó, ugyanakkor ezen jogszabályhely (2) bekezdésének b) pontja alapján egyéb ingatlanvagyon esetén alapján – amennyiben annak nyilvántartási értéke a 100.000,- forintot meghaladja – 6 hónapnál nem régebbi értékbecslés alapján kell megállapítani.

A Kataszter-Eszköz nyilvántartás szerint a Salföld, 36. hrsz. alatti terület

- értéke: 700.000,- Ft

- Salföld Község Önkormányzatát megillető 108/1568 részarány értéke: 48.215,- Ft

Mivel a vonatkozó résztulajdon értéke nem éri el a 100.000,- Ft-os értékhatárt, ezért értékbecslés készítésére nincs szükség.

Dr. Goda József ügyvéd (8300 Tapolca, Kossuth L. u. 2.) megbízója által vételi szándékában 350,- Ft / m2 ajánlatot tett, így összehasonlítva a Kataszter-Eszköz nyilvántartással:

- Salföld Község Önkormányzatát megillető 108/1568 részarány értéke: 48.215,- Ft

- 350,- Ft / m2 ajánlatot alapul véve a 108/1568 részarány értéke: 51.085,- Ft

Kérem a Tisztelt Képviselő-testületet, hogy a fentiekben ismertetetteket megtárgyalni és egyetértés esetén az alábbi döntést meghozni szíveskedjenek.

„**A VÁLTOZAT”**

**/2015.(\_\_.\_\_.) Kt. h a t á r o z a t i j a v a s l a t :**

1./ Salföld Község Önkormányzata, mint Salföld, 36. hrsz.-ú ingatlan 108/1568. arányú résztulajdonosa a tárgyi ingatlannal kapcsolatban kifejezi eladási szándékát, azt \_\_.\_\_\_,- Ft, azaz \_\_\_\_\_\_ forint összegben határozza meg.

2./ A Képviselő-testület felhatalmazza a Polgármestert Dr. Goda József ügyvéd (8300 Tapolca, Kossuth L. u. 2.) értesítésére.

3./ A Képviselő-testület felhatalmazza a Polgármestert az adásvételi szerződés aláírására és a további szükséges intézkedések megtételére.

**Felelős:** Fábián Gusztáv polgármester

**Határidők:** 1./ azonnal

2./ 2015. október 10.

3./ folyamatosan

„**B VÁLTOZAT”**

**/2015.(\_\_.\_\_.) Kt. h a t á r o z a t i j a v a s l a t :**

1./ Salföld Község Önkormányzata, mint Salföld, 36. hrsz.-ú ingatlan 108/1568. arányú résztulajdonosa részarányát nem kívánja értékesíteni.

2./ A Képviselő-testület felhatalmazza a Polgármestert Dr. Goda József ügyvéd (8300 Tapolca, Kossuth L. u. 2.) értesítésére.

**Felelős:** Fábián Gusztáv polgármester

**Határidők:** 1./ azonnal

2./ 2015. október 10.

**S a l f ö l d**, 2015. szeptember 17.

Fábián Gusztáv

polgármester